CELEX: C2005/281/18
Language: fi
Date: 2005-11-12 00:00:00
Title: Asia C-341/05: Arbetsdomstolenin 15.9.2005 tekemällään päätöksellä esittämä ennakkoratkaisupyyntö asiassa Laval un Partneri Ltd vastaan Svenska Byggnadsarbetareförbundet, Svenska Byggnadsarbetareförbundets avdelning. 1 Byggettan ja Svenska Elektrikerförbundet

12.11.2005   
            
            
               FI
            
            
               Euroopan unionin virallinen lehti
            
            
               C 281/10
            
         Arbetsdomstolenin 15.9.2005 tekemällään päätöksellä esittämä ennakkoratkaisupyyntö asiassa Laval un Partneri Ltd vastaan Svenska Byggnadsarbetareförbundet, Svenska Byggnadsarbetareförbundets avdelning. 1 Byggettan ja Svenska Elektrikerförbundet
   (Asia C-341/05)
   (2005/C 281/18)
   Oikeudenkäyntikieli: ruotsi
   Arbetsdomstolen on pyytänyt 15.9.2005 tekemällään päätöksellä, joka on saapunut yhteisöjen tuomioistuimeen 19.9.2005, Euroopan yhteisöjen tuomioistuimelta ennakkoratkaisua asiassa Laval un Partneri Ltd vastaan Svenska Byggnadsarbetareförbundet, Svenska Byggnadsarbetareförbundets avdelning. 1 Byggettan ja Svenska Elektrikerförbundet seuraaviin kysymyksiin:
   
               1)
            
            
               Onko palvelujen vapaata liikkuvuutta ja kansalaisuuteen perustuvan syrjinnän kieltoa koskevien yhteisön säännösten sekä työntekijöiden lähettämisdirektiivin mukaista se, että työmarkkinajärjestöt pyrkivät saarrolla toteutetuin työtaistelutoimin saamaan aikaan sen, että ulkomainen palvelujen tarjoaja tekisi työehtosopimuksen vastaanottavassa maassa työsuhteen ja palvelukseen ottamisen ehdoista siten kuin työtuomioistuimen edellä mainitussa tuomiossa on todettu, jos tilanne vastaanottavassa maassa on sellainen, että lainsäädännöstä, jolla työntekijöiden lähettämistä koskeva direktiivi on pantu täytäntöön, puuttuvat nimenomaiset säännökset työehtosopimuksella vahvistettujen työsuhteen ja palvelukseen ottamisen ehtojen soveltamisesta?
            
         
               2)
            
            
               Ruotsin yhteistoimintalain mukaan on kiellettyä ryhtyä työtaistelutoimenpiteisiin muiden osapuolten välillä tehdyn työehtosopimuksen sivuuttamiseksi. Tämä kielto pätee kuitenkin erityisen säännöksen, joka kuuluu nk. Lex Britanniaan, mukaan ainoastaan silloin, kun järjestö ryhtyy toimenpiteisiin sellaisten työsuhteiden osalta, joihin yhteistoimintalakia voidaan suoraan soveltaa, mikä käytännössä merkitsee sitä, ettei kielto koske työtaistelutoimia ulkomaista yritystä vastaan, joka väliaikaisesti harjoittaa toimintaansa maassa ja jolla on mukanaan omat työntekijänsä. Onko palvelujen vapaata liikkuvuutta ja kansalaisuuteen perustuvan syrjinnän kieltoa koskevien perustamissopimuksen määräysten ja työntekijöiden lähettämistä koskevan direktiivin katsottava estävän viimeksi mainitun säännön soveltamisen — kun tämä säännös yhdessä muiden Lex Britannian säännösten kanssa merkitsee käytännössä myös sitä, että ruotsalaiset työehtosopimukset tulevat sovellettaviksi ja ensisijaisiksi suhteessa jo aiemmin tehtyihin ulkomaisiin työehtosopimuksiin — saarrolla toteutettuihin työtaistelutoimiin, joihin ruotsalaiset työmarkkinajärjestöt ovat ryhtyneet ulkomaista palvelujen tarjoaja kohtaan?